விண்டோஸ் சரியாக இயங்கும் வரை நாம் மகிழ்ச்சியாக இருப்போம். கிராஷ் ஆகி காலை வாரி விடுகையில், பலருக்கு போன் போட்டு அட்வைஸ் கேட்போம். அவர்களோ நம்மிடம் “ஸ்டார்ட் அப் ரிப்பேர் சிடி” உள்ளதா? என்று கேட்பார்கள். நாம் பதிலுக்கு அந்த பதட்டத்திலும் “அப்படீன்னா என்ன?” என்று கேட்போம். ஏனென்றால், சிஸ்டத்துடன் தரப்படும் சிடிக்களில், அப்படி ஒன்று உள்ளதென்று நாம் அறிந்து வைத்துக் கொள்வதில்லை. சரி, விண்டோஸ் 7 சிஸ்டத்தினை, இன்டர்நெட்டிலிருந்து டவுண்லோட் செய்து, இன்ஸ்டால் செய்தவர்கள் என்ன செய்வது? என்ற கேள்வி எழலாம். விண்டோஸ் 7 சிஸ்டம் இதுபோன்ற ஸ்டார்ட் அப் ரிப்பேர் சிடி தயாரிக்கும் வழியைக் கொண்டுள்ளது. சிஸ்டம் பூட் ஆவதில் சிக்கல் ஏற்படும் சூழ்நிலையில், இது போன்ற சிடிக்கள் நமக்கு கை கொடுக்கும். இதனைத் தயாரிக்க Start > All Programs > Maintenance > Create a System Repair Disc என்று செல்லவும். விண்டோஸ் 7, சிஸ்டத்தினை இயக்கக் கூடிய சிடி ஒன்றைத் தயாரித்துக் கொடுக்கும்.